D'acord amb la Llei 12/2007, d'11 d'octubre, de serveis socials, les persones, les famílies i les entitats d'iniciativa social poden fer-se càrrec de la cobertura de determinades necessitats socials, amb elsuportdels serveis socials públics.
Per aquest motiu el Departament de Treball, Afers Socials i Famílies acreditarà aquelles actuacions formatives, en contingut i durada, adreçades a cuidadors i cuidadores no professionals, que es realitzin a Catalunya.
Entenen per cuidador no professional, una persona de l'entorn familiar, veïnal o d'amistat que té cura de manera continuada d'una persona en situació de dependència que viu en el seu domicili, rebi o no la prestació de cuidador/a no professional.
Poden ser entitats formadores els centres i entitats públiques, les entitats privades que tinguin entre els seus objectius impartir formació, o aquelles organitzacions del tercer sector especialitzades a atendre a persones en situació de dependència.
La plantilla dels docents haurà d'estar formada, preferentment, per professionals amb titulacions universitàries corresponents als àmbits de les ciències de la salut i ciències socials i professionals amb titulació de formació professional de la família professional de serveis socioculturals i la comunitat, i professionals amb formació i experiència acreditada en l'atenció a persones dependents.
Activitats formatives adreçades a persones de l'entorn familiar, veïnal o d'amistat que tenen cura de manera continuada d'una persona en situació de dependència, rebin o no la prestació de cuidador/a no professional i altres persones interessades en aprofundir en aquests continguts.
Per obtenir el reconeixement de les accions formatives adreçades als cuidadors i cuidadores no professionals de persones en situació de dependència, cal que les entitats interessades sol·licitin l'acreditació al Departament de Treball, Afers Socials i Famílies.
La sol·licitud s'ha de formular mitjançant una carta o correu electrònic adreçada a la persona titular de la Secretaria General del Departament de Treball, Afers Socials i Famílies (Passeig del Taulat, 266-270, 08019 Barcelona; c/e: [EMAIL] ) acompanyada de la documentació següent:
L'acreditació, en contingut i durada, es renovarà automàticament cada any natural presentant una memòria de les activitats formatives impartides durant l'any anterior.
En aquesta memòria hi haurà de constar l'assistència d'alumnes, el lloc i les dates de les activitats.
En la difusió de l'activitat formativa, en la documentació i/o material de la formació i en els certificats d'assistència es farà constar que l'activitat formativa ha estat acreditada, en contingut i durada, pel Departament de Treball, Afers Socials i Famílies.
En cap cas, es podrà utilitzar la imatge corporativa del Departament de Treball, Afers Socials i Famílies.
L'acreditació es podrà sol·licitar per a dos tipus d'activitats:
Aquesta formació bàsica compleix amb el criteris mínims establerts per a la formació adreçada a les persones cuidadores no professionals que tenen cura de persones amb situació de dependència que tenen la prestació de cuidador/a no professional.
a) Adaptar les activitats formatives a les necessitats de les persones cuidadores, tenint en compte les característiques de les persones que atenen (gent gran, discapacitat, malaltia neurològica, malaltia mental, infants...) i les circumstàncies del cuidador o de la cuidadora.
b) Facilitar l'assistència de la persona cuidadora al curs, procurant els punts següents:
c) Rendibilitzar les ofertes formatives i desuportque es donin en un mateix territori.
d) Impartir les sessions formatives de manera molt pràctica partint de la pròpia experiència i de la participació activa de les persones cuidadores.
S'utilitzarà una metodologia activa-participativa mitjançant tècniques com l'estudi i la discussió de casos, rol playing, i entrenament en habilitats.
e) Potenciar l'equilibri dels grups de cuidadors, tot ponderant diversos aspectes com la participació paritària home-dona, les edats, els nivells de dependència, l'experiència prèvia de cura, les diferents afectacions de les persones de qui tenen cura...
f) Els grups 'alumnes han de ser flexibles i adaptats,
g) Els grups, com a màxim, han de ser, de vint-i-cinc persones.
h) S'aconsella impartir una o dues sessions a la setmana, d'una durada entre 1 hora i 30 minuts i 2 hores i 30 minuts.
A. FORMACIÓ BÀSICA (mínim 25 hores)
Els continguts que es proposen cal escollir-los i adaptar-los segons els nivells de grau de dependència, i les diferents malalties i afectacions que atenen el grup de persones cuidadores a qui s'adreça la formació.
El curs ha de preveure una vessant formativa (teoricopràctica) i una formació desuporti reforç a la persona cuidadora tal com marquen els objectius del curs.
És aconsellable desenvolupar un material didàctic específic que s'adapti al col·lectiu i a les diverses modalitats formatives.
Aquest material es lliurarà als participants a l'inici del curs per desenvolupar les classes i perquè serveixi de consulta una vegada finalitzades.
L'activitat formativa haurà de desenvolupar-se d'acord amb el programa i els continguts descrits a continuació.
Es desenvoluparà en funció de les necessitats de la persona cuidadora i de la persona en situació de dependència.
Organitzar, dins les disponibilitats, grups de cuidadors i cuidadores de persones d'acord amb el tipus de dependència que presenten (persones grans, amb malalties degeneratives, amb discapacitats físiques o funcionals, amb discapacitat psíquica i intel·lectual, amb discapacitat sensorial, amb malaltia mental...).
Els objectius d'aquesta formació específica s'han d'encaminar cap als aspectes següents:
Activitats formatives de curta durada de més de 10 hores, i no superior a 20, per aprofundir en diversos temes per a la millor atenció de la persona en situació de dependència i potenciar les activitats d'autocura per als cuidadores no professionals, de formació continuada i de reciclatge de la formació bàsica.
La formació monogràfica pot desenvolupar, entre altres, temes com:
- Mobilitzacions i transferències
- D'altres temàtiques que ajudin al major coneixement de la situació de la persona dependent (àmbit de salut, social,...) o bé ajudin a la persona cuidadora en la tasca de cura i autocura.
L'assistència i participació per part de l'alumnat a diferents activitats monogràfics no suposarà haver realitzar el curs de formació bàsica.